CELEX: 62010CN0371
Language: el
Date: 2010-07-26 00:00:00
Title: Υπόθεση C-371/10: Αίτηση για την έκδοση προδικαστικής αποφάσεως, την οποία υπέβαλε το Gerechtshof Amsterdam (Κάτω Χώρες) στις 26 Ιουλίου 2010 — National Grid Indus BV κατά Inspecteur van de Belastingdienst Rijnmond/kantoor Rotterdam

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/11
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof Amsterdam (Κάτω Χώρες) στις 26 Ιουλίου 2010 — National Grid Indus BV κατά Inspecteur van de Belastingdienst Rijnmond/kantoor Rotterdam
   (Υπόθεση C-371/10)
   ()
   2010/C 328/19
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof Amsterdam
   
      Διάδικοι στην υπόθεση της κύριας δίκης
   
   
      Εφεσείουσα: National Grid Indus BV
   
      Εφεσίβλητος: Inspecteur van de Belastingdienst Rijnmond/kantoor Rotterdam
   
      Προδικαστικά ερωτήματα
   
   
               1)
            
            
               Αν ένα κράτος μέλος επιβάλει φόρο κατά την έξοδο σε εταιρία ιδρυθείσα κατά το δίκαιό του η οποία μεταφέρει την πραγματική της έδρα από αυτό το κράτος μέλος σε άλλο κράτος μέλος, δύναται η εταιρία αυτή, στο τωρινό στάδιο εξελίξεως του κοινοτικού δικαίου, να επικαλεστεί κατά αυτού του κράτους μέλους το άρθρο 43 ΕΚ (νυν άρθρο 49 ΣΛΕΕ);
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, μήπως ένας φόρος κατά την έξοδο, όπως ο επίμαχος, ο οποίος πλήττει, άμεσα και χωρίς δυνατότητα να ληφθούν υπόψη μεταγενέστερες μειώσεις της αξίας, τις υπεραξίες στα περιουσιακά στοιχεία που μεταφέρονται από το κράτος μέλος εξόδου στο κράτος μέλος εισόδου, όπως έχουν κατά τον χρόνο της μεταφοράς της έδρας, αντίκειται στο άρθρο 43 ΕΚ (νυν άρθρο 49 ΣΛΕΕ), υπό την έννοια ότι ένας τέτοιος φόρος κατά την έξοδο δεν δύναται να δικαιολογηθεί από την ανάγκη κατανομής της φορολογικής εξουσίας μεταξύ των κρατών μελών;
            
         
               3)
            
            
               Εξαρτάται η απάντηση στο προηγούμενο ερώτημα και από το γεγονός ότι ο επίμαχος φόρος κατά την έξοδο αφορά ένα (συναλλαγματικό) κέρδος που σωρεύθηκε υπό την ολλανδική φορολογική δικαιοδοσία, ενώ στη χώρα εισόδου υπό το εκεί φορολογικό καθεστώς δεν μπορεί να εμφανιστεί το κέρδος αυτό;